14 Bontsha gore o kgatlhegela maikutlo a batho ba bangwe, mme o se ka wa ba tlhabisa ditlhong. Latela mokgwa wa ga Jesu. O ne a sa thamathamise batho ka dipotso fela a sa akanyetse maikutlo a bone, mme o ne a dirisa dipotso tse di dirang gore motho a akanye. Gape Jesu e ne e le moreetsi yo o pelonomi yo o neng a lapolosa batho ba ba peloephepa e bile a dira gore ba phuthologe. (Mathaio 11:28) Batho ba mefuta yotlhe ba ne ba ikutlwa ba gololesegile go bua le ene ka dilo tse di ba tshwenyang. (Mareko 1:40; 5:35, 36; 10:13, 17, 46, 47) Gore batho ba ikutlwe ba phuthologile mo ba ka go bolelelang se ba se akanyang ka Baebele le se e se rutang, o tshwanetse wa tila go ba thamathamisa ka dipotso. Motho e mong le e mong oa tseba sena. Letsatsi le lelelele la ho sebetsa ka mor'a bona, khatello e ngata mosebetsing, ho hlekefetsa.